**IGRA S SNEGOM**

Pomlad nam je prinesla še (upam, da) zadnjo pošiljko mrzlega materiala za igro.

* V stanovanje prinesemo večjo vedro s snegom.
* Površino za igro zaščitimo s folijo ali odejo, ki jo bomo kasneje oprali, popila pa bo stopljen sneg.
* Otrokom ponudimo posodice različnih velikosti in prostornine.
* Da se snega ne dotikajo le s prstki, jim ponudimo žlice, zajemalke…
* Otrok bo prelagal sneg iz enega v drug lonček, izdeloval skulpture iz snega po svojih sposobnostih in željah. Ob dejavnosti bo neizmerno užival in se ob tem mimogrede učil matematike.
* Dodamo lahko še plastične igrače, ki jih da otrok v plastične lončke, zalije z vodo ter jih postavite na prosto, da voda zmrzne. Kasneje lahko opazuje taljenje ledu, ki ga lahko pospeši s toplo vodo.
* Pri večjih otrocih lahko skuhamo čaj in opazujemo še paro, ki izhlapeva iz skodelice. Pokrijemo jo z mrzlim krožnikom, na katerem se naberejo kapljice vode.
* Otrok bo z veseljem sodeloval pri preizkusih in se tokrat seznanil s kroženjem vode v naravi.
* Na računalniku poiščite primerne vsebine.

